proxectonos/corpus_dominio_legal_administrativo_tmp huggingface dataset:
ORDE do 11 de maio de 2000 pola que se fixan os prezos de venda das pezas do uniforme dos alumnos da AGS.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/06/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda das pezas do uniforme dos alumnos da AGS, cando sexa necesaria a súa reposición por deterioración ou extravío.
2. Estes prezos, que se relacionan no anexo, entenderanse co IVE incluído.
Santiago de Compostela, 11 de maio de 2000.
Antonio Pillado Montero
Conselleiro de Xustiza, Interior e Relacións Laborais
ANEXO
Xersei4.700 ptas.
Camisa1.220 ptas.
Cinto1.960 ptas.
Zapato piso goma4.600 ptas.
Zapato piso sola5.125 ptas.
Gorra2.100 ptas.
Gravata1.115 ptas.
Ombreiras escudo (par)780 ptas.
Escudo plastificado535 ptas.
Calcetíns210 ptas.
Pantalón4.100 ptas.
Chuvasqueiro8.000 ptas.
Suadeira3.625 ptas.
Pantalón a xogo3.500 ptas.
Camiseta1.425 ptas.
Calcetíns de algodón325 ptas.
Chuvasqueiro3.200 ptas.
Pantalón deporte1.500 ptas.
Zapatillas deporte5.625 ptas.
Bolsa deporte2.350 ptas.
ORDE do 29 de maio de 2000 pola que se establece a prórroga das listas elaboradas ó abeiro da do 27 de xaneiro de 1999 pola que se anunciaba a presentación de solicitudes para contratacións laborais de carácter temporal dedicados á realización de traballos ocasionais de carácter silvícola e ambiental durante 1999.
CONSELLERÍA DE MEDIO AMBIENTE — III. OUTRAS DISPOSICIÓNS — 02/06/2000

A Orde do 27 de xaneiro de 1999, pola que se anunciaba a apertura do prazo de presentación de solicitudes para contratacións laborais de carácter temporal dedicadas á realización de traballos ocasionais de carácter silvícola e ambiental durante 1999, tiña como obxecto a elaboración de listas coas persoas interesadas na cobertura temporal de postos de traballo naqueles servicios dependentes da Consellería de Medio Ambiente e suxeición ós condicionantes orzamentarios que levasen a cabo traballos ocasionais de carácter silvícola e ambiental.
Para o ano 2000, e en tanto non se teña culminado o Plan de Consolidación de Emprego Estructural que se está a levar a cabo na Consellería de Medio Ambiente dentro dos acordos sobre medidas para o crecemento de emprego en Galicia 1998-2001, é preciso contar con persoal para a realización de traballos silvícolas e ambientais nos servicios de Medio Ambiente Natural e no Centro de Investi
gacións Forestais de Lourizán, nos mesmos termos establecidos na devandita Orde do 27 de xaneiro de 1999, utilizando para as listas xa confeccionadas ó seu abeiro, correspondentes ás distintas categorías recollidas nela.
Polo exposto, de conformidade co disposto nos artigos 27 números 10 e 30 do Estatuto de autonomía de Galicia e 34 da Lei 1/1983, do 22 de febreiro, reguladora da Xunta e do seu presidente, así como o Decreto 482/1997, do 30 de decembro,
DISPOÑO:
Artigo único.-Prorroga-la vixencia das listas formadas ó abeiro da orde desta consellería do 27 de xaneiro de 1999, pola que se anuncia a apertura do prazo de presentación de solicitudes para contratacións laborais de carácter temporal dedicadas á realización de traballos ocasionais de carácter silvícola e ambiental, en tanto non sexan elaboradas outras, se é o caso.
Disposición transitoria
A Orde do 27 de xaneiro de 1999 manterá a súa vixencia en todo aquilo que non se opoña ó contido da presente orde.
Disposición derradeira
A presente orde terá efectos desde o día seguinte ó da súa publicación no Diario Oficial de Galicia.
Santiago de Compostela, 29 de maio de 2000.
José Carlos del Álamo Jiménez
Conselleiro de Medio Ambiente
CORRECIÓN de erros.-Orde do 22 de maio de 2000 pola que se modifica a do 15 de decembro de 1993 sobre delegación de atribucións no secretario xeral da Consellería de Familia, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 02/06/2000

Advertido erro no texto da devandita orde remitida para a súa publicación no Diario Oficial de Galicia número 104, do 30 de maio de 2000, cómpre face-la seguinte corrección:
Na páxina 8.384, onde fai referencia á Orde do 15 de decembro de 1993, debe entenderse a Orde do 16 de decembro de 1997 sobre delegación de competencias no secretario xeral da Consellería de Familia e Promoción do Emprego, Muller e Xuventude (Diario Oficial de Galicia número 245, do 19 de decembro).
Na páxina 8.384 no artigo único onde di: «engádese a alínea f) ó artigo 1 da Orde do 15 de decembro de 1993 co seguinte texto: f)...», debe dicir: «engádese a alínea g) ó artigo 1 da Orde do 16 de decembro de 1997 co seguinte texto: g)...».
CORRECCIÓN de erros.-Orde do 16 de maio de 2000 pola que se establecen axudas para fomenta-lo asociacionismo agrario e a integración cooperativa en Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 22/08/2000

Publicada esta orde no Diario Oficial de Galicia nº 101, con data 25 de maio de 2000, cómpre face-la seguinte corrección:
Na páxina 8.162, artigo 23 punto 1º, onde di: «As solicitudes de subvención presentaranse no prazo de trinta días naturais, contados a partir do...», debe dicir: «As solicitudes de subvención presentaranse no prazo dun mes, contado a partir do...».
ORDE do 22 de maio de 2000 pola que se resolve a cesión en propiedade de vehículos adecuadamente preparados ós concellos da Comunidade Autónoma galega que conten con servicios de policía local.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/06/2000

Por Orde do 31 de xaneiro de 2000 (DOG nº 28, do 10 de febreiro), a Consellería de Xustiza, Interior e Relacións Laborais anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación polos servicios competentes da Dirección Xeral de Xustiza e Administración Local, emitiuse o correspondente informe, e de conformidade co punto 5º.2 da devandita orde
RESOLVO:
Primeiro.-Conceder con cargo á aplicación 13.02.624.0, programa 123.A, dos orzamentos xerais da Comunidade Autónoma de Galicia para 2000, a cesión en propiedade dun vehículo equipado para uso da policía local ós seguintes concellos: Ames; Camariñas; Fisterra; Porto do Son; Valdoviño; Burela; Friol; A Pobra de Trives; Vilamartín de Valdeorras; O Grove; A Guarda; Moaña; Tui; Vila de Cruces.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso non se poderá inter
poñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 22 de maio de 2000.
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 12 de maio de 2000 pola que se ordena a publicación do acordo do Consello da Xunta de Galicia do 11 de maio de 2000, polo que se declara municipio turístico galego o concello de Poio.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/06/2000

O Consello da Xunta de Galicia, na súa reunión do día 11 de maio de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar municipio turístico galego o concello de Poio, pertencente á provincia de Pontevedra, de con
formidade co establecido no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento de disposto no citado artigo, ordénase a publicación do acordo no Diario Oficial de Galicia e a notificación ó concello correspondente.
Santiago de Compostela, 12 de maio de 2000.
Jesús Pérez Varela
Conselleiro de Cultura, Comunicación Social
e Turismo
ORDE do 17 de abril de 2000 pola que se lle concede a autorización definitiva para imparti-las ensinanzas de música de grao elemental e medio ó Conservatorio Profesional de Música de Viveiro (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/06/2000

O concello de Viveiro era titular dun conservatorio de música oficial non estatal de grao elemental creado polo Decreto 421/1990, do 31 de xullo (DOG do 14 de agosto), e por Orde do 6 de setembro de 1990 (DOG do 25), se autorizou a posta en funcionamento do dito conservatorio.
Polo Decreto 39/2000, do 11 de febreiro, transfórmase o Conservatorio de Música Oficial non estatal de grao elemental de Viveiro (Lugo), en Conservatorio de Música Público de graos elemental e profesional dependente do dito concello.
Vistos os informes da Delegación Provincial da Consellería de Educación e Ordenación Universitaria e tendo en conta a disposición derradeira primeira do mencionado Decreto 39/2000, esta consellería,
DISPÓN:
Primeiro.-Concederlle a autorización definitiva para imparti-las ensinanzas de música de grao elemental e medio ó Conservatorio de Música de Viveiro, segundo os datos que figuran no anexo.
Segundo.-Queda o centro obrigado ó réxime común docente dos conservatorios de música e seralle de aplicación a normativa vixente sobre centros de ensinanzas artísticas.
Disposición derradeira
Esta orde entrará en vigor a partir do día seguinte ó da súa publicación no Diario Oficial de Galicia.
Contra esta orde, que esgota a vía administrativa, os interesados poderán interpoñer recurso potesta
tivo de reposición perante o conselleiro de Educación e Ordenación Universitaria, no prazo dun mes a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 17 de abril de 2000.
Celso Currás Fernández
Conselleiro de Educación
e Ordenación Universitaria
ANEXO
Provincia: Lugo.
Concello: Viveiro.
Localidade: Viveiro.
Enderezo: Avda. da Mariña, s/n.
Código: 27016285.
Titular: Concello de Viveiro.
Denominación: Conservatorio Profesional de Música de Viveiro.
Postos escolares: grao elemental: 200.
grao medio: 180.
RESOLUCIÓN do 23 de maio de 2000, da División de Recursos Humanos, pola que se emprazan as partes interesadas no recurso contencioso-administrativo interposto pola Confederación Intersindical Galega.
SERVICIO GALEGO DE SAÚDE — III. OUTRAS DISPOSICIÓNS — 05/06/2000

Na Sala do Contencioso-Administrativo do Tribunal Superior de Xustiza de Galicia tramítase o recurso 1/387/2000 (protección dos dereitos fundamentais da persoa), interposto pola Confederación Inter
sindical Galega contra a Orde do 17 de abril de 2000, da Consellería de Sanidade e Servicios Sociais (DOG nº 77, do 19 de abril), pola que se dictan as normas para garanti-los servicios mínimos esenciais durante o desenvolvemento da folga convocada con carácter indefinido na Central de Coordinación da (Fundación Pública Urxencias Sanitarias de Galicia-061).
O que se notifica para xeral coñecemento de tódalas persoas interesadas no procedemento e se emprazan para que poidan comparecer na sala, como
demandados, no prazo de cinco días, de conformidade co previsto no artigo 116 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 23 de maio de 2000.
Valeriano Martínez García
Director xeral da División de Recursos Humanos
ORDE do 8 de maio de 2000 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/06/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma
de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse co IVE incluído.
Santiago de Compostela, 8 de maio de 2000.
José María Hernández Cochón
Conselleiro de Sanidade e Servicios Sociais
ANEXO I
Tarxeta sanitaria: manual de trámites informatizados: 1.000 pesetas (6,01 euros).
Mortalidade en Galicia 1980-1997: 2.000 pesetas (12,02 euros).
ORDE do 16 de maio de 2000 pola que se declara de interese galego a Fundación para a Promoción da Innovación, Investigación e Desenvolvemento Tecnolóxico na Industria de Automoción de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 05/06/2000

Con data do 15 de maio de 2000 publicouse no Diario Oficial de Galicia a orde da Consellería da
Presidencia e Administración Pública, do 26 de abril de 2000, pola que se clasifica como de interese industrial a Fundación para a Promoción da Innovación, Investigación e Desenvolvemento Tecnolóxico na Industria de Automoción de Galicia, adscribíndose á Consellería de Industria e Comercio, que terá que exerce-lo protectorado plenamente sobre ela.
Esta fundación, de acordo co establecido no artigo 3 dos seus estatutos, ten por obxecto contribuír ó fortalecemento, crecemento e mellora da competitividade da industria da automoción de Galicia, mediante a promoción e prestación de servicios de formación, información e asesoramento, especialmente orientados á innovación, investigación e desenvolvemento tecnolóxico.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación para a Promoción da Innovación, Investigación e Desenvolvemento Tecnolóxico na Industria de Automoción de Galicia ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
2. Ordena-la inscrición da Fundación para a Promoción da Innovación, Investigación e Desenvolvemento Tecnolóxico na Industria de Automoción de Galicia na sección do Rexistro de Fundacións de Interese Galego da Consellería de Industria e Comercio para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificado pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de maio de 2000.
Juan Rodríguez Yuste
Conselleiro de Industria e Comercio
RESOLUCIÓN do 15 de maio de 2000, da Dirección Xeral de Centros e Inspección Educativa, pola que se adxudican os premios extraordinarios de bacharelato, regulados pola Lei orgánica 1/1990, do 3 de outubro, de ordenación xeral do sistema educativo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/06/2000

Por Orde do 14 de febreiro de 2000 (DOG do 15 de marzo), convocáronse os premios extraordinarios das modalidades de bacharelato, regulado pola Lei orgánica 1/1990, do 3 de outubro, de ordenación xeral do sistema educativo, correspondentes ó curso 1998-1999.
Unha vez realizadas as correspondentes probas establecidas no artigo sexto da citada orde, vista a proposta definitiva de adxudicación dos premios extraordinarios formulada polo tribunal encargado de avalialas e segundo o artigo 8.2º da mesma orde,
RESOLVÍN:
Primeiro.-Adxudicarlle o premio extraordinario da modalidade de bacharelato regulado pola Lei orgánica 1/1990, do 3 de outubro, correspondente ó curso 1998-1999, á seguinte alumna:
María Carmen Vázquez Lago.
Segundo.-A alumna premiada, de acordo co previsto no punto 2º do artigo 25 da Lei 8/1989, do 13 de abril, de taxas e prezos públicos, non estará obrigada ó pagamento dos prezos públicos por servicios académicos no primeiro curso dos estudios superiores en centro público.
Terceiro.-Contra a devandita resolución de adxudicación dos premios, que porá fin á vía administrativa, poderase recorrer mediante recurso potestativo de resposición no prazo dun mes ante o director xeral de Centros e Inspección Educativa, ou ser impugnada mediante a interposición do recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó da data da súa publicación.
Cuarto.-Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de maio de 2000.
Severino Somozas Gómez
Director xeral de Centros e Inspección Educativa
CORRECCIÓN de erros.-Resolución do 11 de maio de 2000, da Secretaría Xeral de Investigación e Desenvolvemento, pola que se resolve o concurso público para a concesión de bolsas para estadías no estranxeiro e en centros españois situados fóra da Comunidade Autónoma, convocado no anexo V da Orde do 29 de decembro de 1999 (Diario Oficial de Galicia do 31 de xaneiro de 2000), pola que se aproban as bases que rexerán as convocatorias de bolsas correspondentes ás accións do programa de promoción xeral da investigación do Plan Galego de Investigación e Desenvolvemento Tecnolóxico e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/06/2000

Advertidos erros na Resolución do 11 de maio de 2000, cómpre face-la seguinte corrección:
Na páxina 8.080 do anexo, na axuda institucional e na contía mensual do solicitante, Rey Salgado, José Miguel, onde di: «80.000» e «160.000», debe dicir: «50.000» e «110.000» respectivamente.
ORDE do 31 de maio de 2000 pola que se modifica parcialmente a do 29 de marzo de 2000 pola que se determinan os nomes oficiais dos topónimos que se relacionan, pertencentes ós concellos da Baña, Boimorto, Boiro, Curtis, Irixoa, A Laracha, Mesía, Moeche, Negreira, Oza dos Ríos e As Pontes de García Rodríguez (provincia da Coruña).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/06/2000

Mediante a orde desta consellería do 29 de marzo de 2000, publicada no DOG nº 71, do 11 de abril, determinouse, entre outros, a toponimia oficial dos concellos de Curtis e As Pontes de García Rodríguez.
Os escritos remitidos polos respectivos concellos aconsellaron revisa-lo dictame da Comisión de Toponimia respecto de dúas entidades destes concellos.
En consecuencia, tendo en conta o dictame emitido pola Comisión de Toponimia na súa sesión do 26 de maio de 2000, esta consellería
DISPÓN:
Artigo único.-Modifica-la Orde do 29 de marzo de 2000 pola que se determinan os nomes oficiais dos topónimos que se relacionan, pertencentes ós concellos da Baña, Boimorto, Boiro, Curtis, Irixoa, A Laracha, Mesía, Moeche, Negreira, Oza dos Ríos e As Pontes de García Rodríguez (DOG nº 71, do 11 de abril), no sentido seguinte:
1. No concello de Curtis, na parroquia de Santa María de Lurdes (Santa María), onde di:
Nome oficial
Nome que figuraba no nomenclátor
Estación, A
CURTIS-ESTACION
Debe dicir:
Nome oficial
Nome que figuraba no nomenclátor
Curtis
CURTIS-ESTACION
2. No concello das Pontes de García Rodríguez, na parroquia das Pontes de García Rodríguez (Santa María), onde di:
Nome oficial
Nome que figuraba no nomenclátor
Pontes, As
PONTES DE GARCIA RODRIGUEZ (AS)
Debe dicir:
Nome oficial
Nome que figuraba no nomenclátor
Pontes de García Rodríguez, As
PONTES DE GARCIA RODRIGUEZ (AS)
Disposición adicional
Do establecido nesta orde daráselles coñecemento ás autoridades estatais correspondentes para os efectos que cumpran no exercicio das súas funcións.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 31 de maio de 2000.
Jaime Pita Varela
Conselleiro da Presidencia e Administración
Pública
RESOLUCIÓN do 9 de agosto de 2000 pola que se dispón o cumprimento da sentencia 477/1999, dictada polo Tribunal Superior de Xustiza de Galicia.
CONSELLO CONSULTIVO DE GALICIA — III. OUTRAS DISPOSICIÓNS — 25/08/2000

Visto o oficio da Secretaría do Tribunal Superior de Xustiza de Galicia do 28 de xullo de 2000, polo
que se comunica que foi declarada firme a sentencia dictada pola Sala do Contencioso-Administrativo do Tribunal Superior de Xustiza de Galicia número 477/1999, do doce de maio de 1999, recaída no recurso contencioso-administrativo 01/0000423/1997, interposto por José Abelardo Blanco Serrano contra a resolución do presidente do Consello Consultivo de Galicia do 21-2-1997, pola que se eleva a definitiva a proposta do tribunal sobre o concurso para o acceso
ó corpo de letrados do Consello Consultivo de Galicia,
Procede cumprila nos seus propios termos, quedando modificada a proposta do tribunal citada conforme a decisión contida na citada sentencia e, en consecuencia, noméase funcionario do corpo de letrados do Consello Consultivo de Galicia a José Abelardo Blanco Serrano.
Santiago de Compostela, 9 de agosto de 2000.
José Antonio García Caridad
Presidente do Consello Consultivo de Galicia
RESOLUCIÓN do 17 de agosto de 2000, do tribunal designado para avalia-las probas para a constatación da capacitación profesional para o exercicio das actividades de transportista por estrada, axencia de transporte de mercadorías, transitario e almacenista-distribuidor, convocadas mediante Resolución do 20 de xaneiro de 2000, da Dirección Xeral de Transportes (Diario Oficial de Galicia número 24, do 4 de febreiro), pola que se elevan a definitivas as listas provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 25/08/2000

En relación coa convocatoria para a constatación da capacitación profesional para o exercicio das actividades de transportista por estrada, axencia de transporte de mercadorías, transitario e almacenista-distribuidor, convocadas por Resolución do 20 de xaneiro de 2000 da Dirección Xeral de Transportes (DOG nº 24, do 4 de febreiro).
Este tribunal resolveu:
Primeiro.-Elevar a definitivas e publica-las listas de aprobados nas actividades de transportista por estrada, axencia de transporte de mercadorías, transitario e almacenista-distribuidor, que se encontran expostas nos taboleiros de anuncios da Dirección Xeral de Transportes, nas delegacións provinciais da Consellería de Política Territorial, Obras Públicas e Vivenda e nos servicios provinciais de transportes.
Segundo.-Contra esta resolución os interesados poderán interpoñer recurso de alzada no prazo dun mes, contado a partir da súa publicación no Diario Oficial de Galicia, ante o conselleiro de Política Territorial, Obras Públicas e Vivenda, conforme o establecido no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 17 de agosto de 2000.
Juan Carlos Villarino Tejada
Presidente do tribunal
CORRECCIÓN de erros.-Orde do 27 de xuño de 2000 sobre integración definitiva nas escalas de informática creadas pola Lei 15/1991, do 28 de decembro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/08/2000

Advertido erro na devandita orde, publicada no DOG número 134, do 11 de xullo de 2000, cómpre face-la seguinte rectificación:
Na páxina 10.714, no anexo da orde, na escala técnia auxiliar de informática da Xunta de Galicia (grupo C), onde di: «Pérez Dadín, Xoán Manoel», debe dicir: «Pérez Dadín, Xosé Manoel».
ORDE do 4 de agosto de 2000 pola que se autoriza o inicio de actividades do centro de atención a persoas maiores-apartamentos tutelados en Antas de Ulla (Lugo).
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 23/08/2000

En virtude do disposto no artigo 29 da Lei 4/1993, do 14 de abril, de servicios sociais, para a creación de centros de servicios sociais propios da Administración autonómica, é necesaria unha norma con categoría de decreto, sendo precisa unha orde da consellería competente para o inicio das súas actividades.
Creado o centro de atención a persoas maiores-apartamentos tutelados en Antas de Ulla (Lugo) polo Decreto 179/2000, do 22 de xuño, procede autoriza-lo inicio das súas actividades.
Por outra banda e tendo en conta que a disposición derradeira primeira do antedito decreto autoriza o conselleiro de Sanidade e Servicios Sociais para o seu desenvolvemento e execución.
DISPOÑO:
Artigo único.-Autorízase o inicio das actividades e a posta en funcionamento do centro de atención a persoas maiores-apartamentos tutelados en Antas de Ulla (Lugo).
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de agosto de 2000.
José María Hernández Cochón
Conselleiro de Sanidade e Servicios Sociais
RESOLUCIÓN do 28 de xullo de 2000 pola que se resolve o concurso público para a concesión de bolsas para a asistencia a congresos, simposios, seminarios ou cursos monográficos para investigadores non vinculados ás universidades galegas, convocado pola Orde do 28 de marzo de 2000 (Diario Oficial de Galicia do 14 abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/08/2000

Por Orde do 28 de marzo de 2000 (DOG do 14 de abril), convocáronse bolsas para a asistencia a congresos, simposios, seminarios ou cursos monográficos para investigadores non vinculados ás universidades galegas.
As solicitudes admitidas para participar neste concurso foron estudiadas pola Comisión de Selección de Investigación creada por Decreto 37/1998, do 30 xaneiro (DOG do 6 de febreiro) e a orde da Consellería da Presidencia e Administración Pública do 21 de abril de 1998 (DOG do 12 de maio), que elaborou a correspondente proposta de resolución.
En consecuencia, atendendo á citada proposta, esta secretaría xeral
RESOLVE:
Primeiro.-Concederlles axudas para a asistencia a congresos, simposios, seminarios ou cursos monográficos ás persoas que se relacionan no anexo a esta resolución e na contía que se especifica.
Segundo.-As subvencións de que se trata faranse efectivas mediante libramento único e directo ós beneficiarios sempre que cumpran os requisitos establecidos no punto 6 das bases da convocatoria.
Terceiro.-O incumprimento por parte dos beneficiarios de calquera das bases establecidas na orde de convocatoria do 28 de marzo de 2000 suporá a perda do dereito a percibi-la subvención correspondente.
Cuarto.-Contra esta resolución poderase interpoñer potestativamente recurso de reposición ante o mesmo órgano no prazo dun mes, contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contado a partir do día seguinte ó da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ó da súa públicación no Diario Oficial de Galicia.
Santiago de Compostela, 28 de xullo de 2000.
P.D. (Orde 28-3-2000; DOG do 14 de abril)
Miguel A. Ríos Fernández
Secretario xeral de Investigación
e Desenvolvemento
ANEXO
Solicitante
DNI
País de destino
Concedido
(ptas.)
Aguin Casal, Olga
35312166J
España
60.000
Castro García, Mª Pilar
32651820P
Portugal/España
60.000
Costoya Coira, Sandra
32837990Q
España
60.000
Macho Rivero, Gonzalo
36133015S
EE.UU.
175.000
Navarro Fdez.-Balbuena, Carmen
2469413H
España
60.000
Pastoriza Enríquez, Laura
35956739B
Israel
100.000
Pollan Valiña, Celia
33315003D
Gran Bretaña
100.000
Rey Mansilla, Mª del Mar
52921101X
España
60.000
Trasar Cepeda, Carmen
33241909D
Italia
100.000
CORRECCIÓN de erros.-Orde do 10 de xullo de 2000 pola que se establecen as normas para a revisión das condicións económicas aplicables á prestación de asistencia sanitaria concertada polo Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 28/08/2000

Advertido erro na devandita orde, publicada no DOG nº 142, do venres, 21 de xullo de 2000, cómpre face-la seguinte corrección:
-Na páxina 11.116, no artigo 1º, no primeiro cadro, no grupo G.VII, nivel NII, no recadro: Tarifas médicos Sergas (euros), onde di: «119,741», debe dicir: «119,471».
RESOLUCIÓN do 9 de agosto de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000193/2000-MJ, interposto polo Colexio Oficial de Biólogos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/08/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo 01/0000193/2000-MJ, interposto polo Colexio Oficial de Biólogos, contra a Resolución do 27 de decembro de 1999, pola que se ordena a publicación do acordo do Consello da Xunta do 23 de decembro de 1999, polo que se aproba a nova relación de postos de traballo na Consellería de Medio Ambiente.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 9 de agosto de 2000.
Joaquín López-Rúa Soler
Director xeral da Función Pública
RESOLUCIÓN do 18 de agosto de 2000, da Secretaría Xeral da Consellería de Sanidade e Servicios Sociais, pola que se emprazan as partes interesadas no recurso contencioso-administrativo 01/0000587/2000, interposto por Teresa Pastor Fontao, contra o acordo do conselleiro de Sanidade e Servicios Sociais, do 10 de maio de 2000, polo que se resolvía non admitir a trámite o recurso de reposición interposto por Teresa Pastor Fontao contra a resolución do devandito conselleiro do 28 de febreiro de 2000.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 31/08/2000

Resolución do 18 de agosto de 2000, do secretario xeral da Consellería de Sanidade e Servicios Sociais, pola que se emprazan as partes interesadas no recurso contencioso-administrativo 01/0000587/2000, interposto por Teresa Pastor Fontao, contra o acordo do conselleiro de Sanidade e Servicios Sociais, do 10 de maio de 2000, polo que se resolvía non admitir a trámite o recurso de reposición interposto por Teresa Pastor Fontao contra a resolución do conselleiro de Sanidade e Servicios Sociais do 28 de febreiro de 2000.
En consecuencia, esta secretaría xeral acorda, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do citado expediente administrativo. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer como parte nos autos que se tramitan perante a sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 18 de agosto de 2000.
Manuel A. Silva Romero
Secretario xeral da Consellería de Sanidade
e Servicios Sociais
RESOLUCIÓN do 18 de agosto de 2000, da Secretaría Xeral da Consellería de Sanidade e Servicios Sociais, pola que se emprazan as partes interesadas no recurso contencioso-administrativo 02/0004640/2000, interposto por José Martín Guimaraens Martínez en nome e representación de María Novoa Meilán e Generosa Casariego Carballés, contra a desestimación presunta por silencio administrativo do recurso de alzada interposto contra a resolución do secretario xeral da Consellería de Sanidade e Servicios Sociais do 16 de decembro de 1999.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 31/08/2000

Resolución do 18 de agosto de 2000, do secretario xeral da Consellería de Sanidade e Servicios Sociais, pola que se emprazan as partes interesadas no recurso contencioso-administrativo 02/0004640/2000, interposto por José Martín Guimaraens Martínez en
nome e representación de María Novoa Meilán e Generosa Casariego Carballés, contra a desestimación presunta por silencio administrativo do recurso de alzada interposto contra a resolución do secretario xeral da Consellería de Sanidade e Servicios Sociais do 16 de decembro de 1999, pola que se fai pública a lista definitiva de adxudicatarios, puntuacións e oficinas de farmacia adxudicadas no concurso público convocado por Resolución do 20 de xaneiro de 1998.
En consecuencia, esta secretaría xeral acorda, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do citado expediente administrativo. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer como parte nos autos que se tramitan perante a sección segunda da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 18 de agosto de 2000.
Manuel A. Silva Romero
Secretario xeral da Consellería de Sanidade
e Servicios Sociais
RESOLUCIÓN do 18 de agosto de 2000, da Secretaría Xeral da Consellería de Sanidade e Servicios Sociais, pola que se emprazan as partes interesadas no recurso contencioso-administrativo 74/2000, interposto por Carlos Martín Valentín, Julia del Carmen López Cabido, Mercedes González Pavón e outros, contra a desestimación presunta por silencio administrativo dos diferentes recursos de alzada interpostos contra a resolución do secretario xeral desta consellería do 16 de decembro de 1999, pola que se fai pública a lista definitiva de adxudicatarios, puntuacións e oficinas de farmacia adxudicadas no concurso público convocado por Resolución do 20 de xaneiro de 1998.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 31/08/2000

Resolución do 18 de agosto de 2000, do secretario xeral da Consellería de Sanidade e Servicios Sociais, pola que se emprazan as partes interesadas no recurso contencioso-administrativo 74/2000, interposto por Carlos Martín Valentín, Julia del Carmen López Cabido, Mercedes González Pavón e outros, contra a desestimación presunta por silencio administrativo dos diferentes recursos de alzada interpostos contra a resolución do secretario xeral da Consellería de Sanidade e Servicios Sociais do 16 de decembro de 1999, pola que se fai pública a lista definitiva de adxudicatarios, puntuacións e oficinas de farmacia adxudicadas no concurso público convocado por Resolución do 20 de xaneiro de 1998.
En consecuencia, esta secretaría xeral acorda, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do citado expediente administrativo. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer como parte nos autos que se tramitan perante o Xulgado Contencioso-Administrativo número catro da Coruña, no prazo de nove días.
Santiago de Compostela, 18 de agosto de 2000.
Manuel A. Silva Romero
Secretario xeral da Consellería de Sanidade
e Servicios Sociais
CORRECCIÓN de erros.-Orde do 11 de agosto de 2000 de axudas a medidas forestais na agricultura.
CONSELLERÍA DE MEDIO AMBIENTE — III. OUTRAS DISPOSICIÓNS — 30/08/2000

Advertidos erros na devandita orde, publicada no Diario Oficial de Galicia nº 161, do 21 de agosto de 2000, cómpre face-las oportunas correccións:
-Na páxina 12.109, columna 1ª, na liña 2ª, onde di: «B19 Castiñeiro ... Castanea sativa Mill.», debe dicir: «B19 Castiñeiro para froito ... Castanea sativa Mill.».
ORDE do 3 de agosto de 2000 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 30/08/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Este prezo entenderase co IVE incluído.
Santiago de Compostela, 3 de agosto de 2000.
José María Hernández Cochón
Conselleiro de Sanidade e Servicios Sociais
ANEXO I
-Plan de Calidade Total, Dirección Xeral de Saúde Pública: 3.000 pesetas (18,03 euros)-Avaliación de Proceso e Resultados da Aplicación dos Materias Didácticos na ESO: 1.100 pesetas (6,61 euros).
-Sistema para Avaliación de Programas de Prevención e Incorporación Social: 1.000 pesetas (6.01 euros).-Moucho 1.0 Corrección do Efecto Causado polo Atraso na Notificación de Casos en Vixilancia en Saúde Pública: 2.000 pesetas (12,02 euros).
-Memoria 1999 Servicio Galego de Saúde: 4.000 pesetas (24,04 euros).-Conxunto Mínimo Báxico de Datos en Hospitais do Servicio Galego de Saúde. Resultados Bienio 1998-1999: 2.500 pesetas (15,03 euros).
ORDE do 11 de agosto de 2000 pola que se resolve o concurso público convocado na do 10 de febreiro de 2000 (Diario Oficial de Galicia do 29), para a adxudicación de dúas bolsas para realizar estudios relacionados coa Unión Europea no Colexio de Europa (Bruxes e Natolín).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/08/2000

Por Orde do 10 de febreiro de 2000 convocáronse dúas bolsas para realizar estudios de especialización en temas relacionados coa Unión Europea e o proceso de integración europeo, unha para o Colexio de Europa con sede en Bruxes (Bélxica) e outra para Natolín (Polonia).
Na súa virtude, de acordo coa proposta elaborada pola comisión de selección e unha vez que o Colexio de Europa confirmou a admisión,
DISPOÑO:
Artigo 1º
Concederlle a Pablo Ventura Figueroa Regueiro unha bolsa para realizar estudios de especialización en temas relacionados coa Unión Europea e o proceso de integración europeo, no Colexio de Europa con sede en Bruxes.
Artigo 2º
Declarar deserta a segunda bolsa convocada na Orde do 10 de febreiro de 2000 para o Colexio de Europa con sede en Natolín (Polonia).
Artigo 3º
O importe de la bolsa ascende a un total de 2.500.000 pesetas brutas, destinadas a:
a) O pagamento das taxas e estadía que será efectuada en nome do bolseiro pola Consellería de Educación e Ordenación Universitaria directamente no Colexio de Europa en Bruxes.
b) A cantidade restante ingresaráselle ó bolseiro nun só pagamento, en concepto de axuda institucional para gastos de desprazamento e seguro combinado de accidentes.
Artigo 4º
Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ó da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
Esta orden entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de agosto de 2000.
Celso Currás Fernández
Conselleiro de Educación e Ordenación
Universitaria
ORDE do 23 de agosto de 2000 pola que se resolve a convocatoria da do 4 de xullo de 2000 (Diario Oficial de Galicia número 133, do 10 de xullo), de dúas bolsas de colaboración en tarefas de sensibilidade xeral e seguimento do procedemento de orientación e información ós estudiantes e do procedemento de acceso ás universidades.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/08/2000

Mediante a Orde do 4 de xullo de 2000 (DOG nº 133, do 10 de xullo) convocáronse e aprobáronse as bases que rexen a convocatoria de dúas bolsas de colaboración en tarefas de sensibilidade xeral e seguimento do procedemento de orientación e información ós estudiantes e do procedemento de acceso ás universidades.
Na súa virtude, de acordo co establecido nas bases da convocatoria, e atendendo ó informe-proposta elevado pola comisión avaliadora a través da Dirección Xeral de Universidades, esta consellería
RESOLVE:
Primeiro.-Concederlles unha bolsa de nova adxudicación para a colaboración en tarefas de sensibilidade xeral e seguimento do procedemento de orientación e información ós estudiantes e do procedemento de acceso ás universidades, a partir do 1 de setembro e durante o período que se especifica e na contía que se indica, a:
BolseiroPuntuación
Pampín Moares, Mª del Carmen  11.38 puntos
Rodríguez Rial, Marta María   10.25 puntos
Segundo.-No caso de producirse algunha renuncia procederase, se é o caso, e tendo en conta o remanente de crédito, a adxudicárlle-la bolsa ás persoas que figuran relacionadas a continuación como suplentes:
BolseiroPuntuación
López París, Marcos  10.23 puntos
Torre Rodríguez, María  10.16 puntos
A asignación farase pola mesma orde na que se relacionan os suplentes, e o seu inicio estará determinado polo crédito remanente.
Tercero.-O pagamento das bolsas farase de acordo co establecido nas respectivas bases da convocatoria.
Cuarto.-O incumprimento por parte dos beneficiarios de calquera das bases establecidas na orde da
convocatoria suporá a perda do dereito a percibi-la bolsa correspondente.
Quinto.-Contra esta resolución, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ó da publicación da resolución no DOG, segundo o disposto nos artigos 116 e 117 da Lei 4/1999 (BOE nº 12 do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de agosto de 2000.
Celso Currás Fernández
Conselleiro de Educación e Ordenación Universitaria
ORDE do 2 de maio de 2000 pola que se crean os polígonos de viveiros Cariño A e Ferrol D e se declaran como zona de interese especial de cultivos mariños.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 01/06/2000

Os cultivos mariños representan un sector estratéxico na Comunidade Autónoma de Galicia, con grandes perspectivas de desenvolvemento nos vindeiros anos.
A evolución da acuicultura, coa incorporación de novas especies, a aplicación de modernas tecnoloxías e basicamente a necesidade de incrementa-la producción en resposta a unha maior demanda do mercado, obriga a dispoñer de novas áreas de cultivo onde poder situa-los novos establecementos, sen satura-las zonas que actualmente se encontran en explotación.
A concorrencia doutros usos na zona marítima esixe a delimitación mediante polígonos das áreas destinadas á instalación dos viveiros (gaiolas, bateas e liñas de cultivo) onde se leve a cabo a actividade acuícola, sen interferir noutras tales como a navegación, a pesca ou a defensa nacional.
A declaración de zona de interese de cultivos mariños daqueles polígonos que polas súas peculiares características aconsellen protección, evita a concorrencia doutros usos incompatibles ou que puidesen interferir negativamente no correcto desenvolvemento da actividade acuícola.
Por todo isto, vistos os informes que constan no expediente, facendo uso das facultades que en materia de declaración de zonas de interese marisqueiro e de cultivos mariños concede á Comunidade Autónoma galega o Real decreto 3318/1982, do 24 de xullo, sobre traspaso de funcións e servicios da Administración do Estado. En desenvolvemento da alínea d) do artigo 6, da Lei 6/1993, do 11 de maio, de pesca de Galicia, así como do Decreto 406/1996, do 7 de novembro, polo que se aproba o Regulamento de viveiros de cultivos mariños nas augas de Galicia, esta consellería
DISPÓN:
Artigo 1º
Créanse, nos distritos que se indican, os polígonos de viveiros que se sinalan a continuación:
Distrito: Cariño.
Polígono: A.
Situación: enseada de Cariño (A Coruña).
Coordenadas: sinaladas no anexo I.
Superficie: 120.000 m.
Capacidade: 12 cuadrículas.
Destino previsto: cultivos mariños.
Distrito: Ferrol.
Polígono: D.
Situación: ría de Ares-Betanzos (A Coruña).
Coordenadas: sinaladas no anexo II.
Superficie: 210.000 m.
Capacidade: 21 cuadrículas.
Destino previsto: cultivos mariños.
A situación xeográfica dos polígonos será a indicada nos anexos desta orde.
Artigo 2º
Decláranse de interese especial de acuicultura os polígonos de viveiros creados no artigo 1º.
Disposicións derradeiras
Primeira.-Facúltase o director xeral de Recursos Mariños para dicta-las resolucións que foran precisas para o desenvolvemento desta orde.
Segunda.-Esta orde entra en vigor o día seguinte ó da súa publicación no Diario Oficial de Galicia.
Santiago de Compostela, 2 de maio de 2000.
P.D. Orde 17-12-1997 (DOG nº246, do 22 de decembro)
Juan José Álvarez Pérez
Secretario xeral da Consellería de Pesca,
Marisqueo e Acuicultura